 Proza - : - Castelul din Ronaszek de mihai traista : - Castelul din Ronaszek de mihai traista"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Castelul din... (Proza) > Castelul din... (Proza) > Castelul din... (Proza) > Castelul din... (Proza) > Castelul din... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14025412 index.html' > Vizionari: 698 > Castelul din Ronaszek proza [ ] Partea intai cap. 1 - Andrzej Jankowiak - - - - - - - - - - - - - - - - - - - - - - - - - de mihai traista [mihaylo ] 2013-03-04 | | Mihai-Hafia TRAiSTA CASTELUL DiN RoNASZeK (Roman) "Copilul stia ca lumea e stapinita de necuratul, ca Aridnikul cirmuieste toate; ca padurile sint pline de duhuri, care-si pasc acolo marha : cerbii, iepurii si caprioarele; ca prin paduri lainiceste veselul Ciuhaister , care pofteste pe drumeti la joc si sfisie pe mauce ; ca in padure traieste glasul securii. Mai sus, pe departarile nedei sterpe, maucele isi incing nesfarsitele lor hore, iar printre steiuri de stinci se ascunde Sotea " (Mihail Kotiubinsky - "Umbrele stramosilor uitati") PARTEA iNTai CAP. 1 - ANDRZEJ JANKOWiAK Joi 12 decembrie, 1901 "Azi noi doi suntem prea multi. si amandoi suntem incapatanati. " (iuri Andruhovici - "Douasprezece inele") Toata dupa amiaza statuse in fata sevaletului. Terminase de mult portretul frumoasei Darka. A pictat-o din memorie. Nici o clipa ea nu a stat in fata lui cat timp a lucrat la tablou, nici macar nu banuia ca el ii face portretul. Un tablou pe cea mai fina panza de matase cu cele mai scumpe culori pe care le-a cumparat tocmai de la Viena. O pictase la fel cum sunt pictate chipurile madonelor de pe icoane. Citise intr-o publicatie de specialitate, bogat ilustrata, pe care o cumparase tot de la Viena, ca icoanele sunt pictate cu vopsea diluata in apa de trandafiri, pentru ca infatisarea chipului sfintilor sau a Maicii Domnului este un act sacru. Aproape in extaz, cunoscand canonul strict transmis cu mare grija din generatie in generatie cu pietismul cuvenit, despre cum se creaza o opera de arta religioasa, Andrzej Jankowiak a folosit culorile intr-o succesiune dinainte prescrisa, intrucat si aceasta era precis stabilita. Era ca un ritual - dupa ce a terminat fondul a trecut la distribuirea gamei culorilor luminoase, deschise. Albul, lumina, dadeau o stralucire incredibila. Aproape cu zgarcenie a zugravit lucirile si petalele colorate. Pe urma a netezit cu pensula subtire locurile unde se invecineaza contrastele: de pilda verdele atat de rar al ochilor, cu genele de un negru pur spre albastru sau cu rozul trandafiriu al obrazului. Portretul era foarte reusit, mai ales ochii, acei ochi de un verde pe care numai Dumnezeu si el puteau crea, deoarece amandoi erau creatori de frumos si el se simtea mult superior Marelui Creator a carui frumusete va pali peste cativa ani. in jurul acelor ochi imposibil de verzi se vor aduna riduri, ii vor acoperi pleoapele ingreunate de vreme, isi vor pierde din stralucire si apoi se vor inchide pentru totdeauna. O, cat de nedrept este Marele Creator!... Pe cand ceea ce a creat el poate dainui o vesnicie, asa cum se cuvine sa dainuie unei frumuseti imposibile. De mult asteptase clipa in care ii va darui portretul, va cadea in genunchi si ii va cere mana. si iata clipa se apropia. in noaptea asta, noaptea Sfantului Andrei dupa ritul vechi pravoslavnic, Aposto³ Andrzej Pierwozwannyj. Noaptea in care prietenul sau, bunul sau prieten Antal Kurukz, va da un bal in cinstea lui, iar ea, aleasa inimii sale va fi regina balului si pe urma... Pe urma ea va fi a lui, a lui pe veci, deoarece el o va face nemuritoare nu numai pe panza de matase. O va face nemuritoare, asemenea lui. Vor strabate lumea in lung si in lat, vor vizita marile capitale, orase, tari. Vor fi invitatii marilor printi si regi ai lumii, vor locui in palate luxoase, in castele bogate, schimband mereu locurile ca sa nu afle nimeni ca sunt nemuritori. "Dar daca?... ", ii ingheta deodata sangele in vene. "Daca ea?... " Deseori vedea cum verdele trist al ochilor ei se schimba intr-un verde cald la apropierea lui Antal, bunului lor prieten a carui oaspeti erau. Ori de cate ori acesta se afla in preajma lor ea devenea vesela, ca apoi, imediat dupa plecarea lui sa redevina trista. Aceasta tristete ii sfasia inima, ar fi vrut ca ea sa fie la fel si atunci cand sunt numai ei doi, cand se plimba pe marginea lacului, sau cand stau impreuna pe banca de sub teiul umbros din curtea castelului. Cand el ii povesteste patanii haioase din copilaria sa, sau ii vorbeste despre orasul in care s-a nascut, despre frumosul Liov, unde ar fi vrut sa calatoreasca impreuna cu ea. Dar ea ascultandu-l devenea si mai trista, iar el suferea si mai mult. La gandul ca ea ar putea sa-l refuze, cand el ii va cere mana, de abia isi stapani furia ca sa nu... in ultima vreme, de cand se indragostise de ea si nu era deloc sigur de dragostea ei, se controla din ce in ce mai greu, isi pierdea acel asazis autocontrol care deosebea ordinele superioare de cele inferioare, isi inabusea cu greu furia, fiind gata oricand sa ucida pe cel ce ar sta in drumul lui care ducea spre ea. Cu greu isi infranse si de aceasta data mania si isi desclesta mana, uitandu-se la semnele insangerate pe care si le facuse in palma, cu unghiile devenite aproape gheare. - Daca ea... repeta de data asta cu voce tare. Se apropie de fereastra. Ziua a fost intunecata, cetoasa, iar acum spre seara a inceput sa se insoreasca, ceata se rarea sfasiata in bucati mici si subtiri ce atarnau ca niste zdrente de coroanele gorunilor seculari, renumitilor goruni de Ronaszek, care se intindeau cat puteai vedea cu ochii pe intreg lantul muntos al Carpatilor. Dar nu acei Carpati salbatici cu care era obisnuit el. Beschizii acum erau dincolo, spre miazanoapte. Aici invaluite in paclele zarii il inconjurau cu caciulile de nori trase peste capetele acoperite de ierburi alpine Gutaiul, Huta, Hoverla, Pop ivanul, Polonica, Topolev, serban... Aici pana si norii aratau mai altfel, nu goneau atat de bezmetic ca cei de deasupra Beschizilor. Aici in afara de iepuri salbatici, caprioare si cerbi se ivea uneori si cate o pisica salbatica sau ursoaica cu puii ei, iar lupii dadeau tarcoale catunelor. Ba chiar in ultima vreme, un lup singuratic ratacea cu coama zbarlita si cu ochii insangerati, urland noaptea catre ferestrele luminate ale oamenilor, ba unii l-au vazut chiar si in curtea castelului din Ronaszek. - Atunci o voi ucide la fel ca pe... isi aduse aminte de frumoasa Karla, un nume destul de nepotrivit pentru o baiesita, la fel de nepotrivit, credea Andrzej si pentru frumusetea ei serafica, senina, ganditoare ca a unei madone dintr-o icoana veche, pretioasa... ca a unei madone cu trei maini, pe care a gasit-o in publicatia cercetatorului vienez, care in studiul sau s-a limitat la teritoriul Austro-Ungariei - la Galitia rasariteana, Bucovina, Slovacia rasariteana si Transilvania de nord, si la o parte a Ungariei, la nord de Tisa. O icoana de acest fel, Andrzej a avut ocazia sa cumpere de la un targ din Podolia, aproape la un pret de nimic, dar atunci inca nu era preocupat de arta bizantina. Pe Karla o intalnise la baia comunala din Maramarossziget. O baie frecventata in special de ofiterii imperiului si studentii de la Academia de Drept, denumita "Aburii fericirii". Andrzej Jankowiak aflase abia la fata locului ce inseamna acest lucru, cand Karla, ingenunchiata isi vari capul intre picioarele lui. Majoritatea baiesitelor erau de prin partea locului, unguroaice ca si Karla, dar printre ele se aflau si cateva rutence, o tipteroaica zglobie, doua evreice ba chiar si o frumoasa cehoaica. Fetele isi asteptau clientii in vestiarul plin de aburi, cu miros de sapun si cearceafuri ude. Clientul isi alegea fata dorita si pleca impreuna cu ea sa se imbaieze. Prima oara, invitat la "Aburii fericirii" de catre prietenul sau maghiar Alajos Zsigmond, student al academiei, Andrzej o alesese pe Karla. A doua oara merse singur, dar nu o intalnise pe Karla in vestiarul baii. Nici pentru un moment nu ii trecuse prin cap ca ea ar putea fi in una dintre cabine cu alt client, ingenunchiata poate si cu capul varat intre picioarele acestuia. Poate era libera in acea zi, poate s-a imbolnavit, poate... cine stie, aproape ca se ingrijora Andrzej stand pe banca fara spatar in asteptarea eliberarii unei cabine. Nu isi alesese nici o fata. Venise aici doar pentru Karla... Deodata in usa cabinei din dreptul lui Andrzej aparu Karla. Sprijinit de ea, cu mijlocul invelit in prosopul ud pasea unul dintre acei ofiteri burtosi ai imperiului, capitanul de cavalerie Wolfram Urbanek, lucind de sudoare si de apa dar si satisfacut de ceea ce i-a oferit Karla. O mangaia razand si o plesnea peste fund cu mainile-i mari si paroase. Karla nici macar nu-l privea. Atunci hotarase sa o astepte si sa o urmareasca pana la locuinta ei. Fata locuia cu chirie la o vaduva, intr-o casa destul de modesta de pe malul izei, nu departe de Gradina Morii in care se afla baia comunala, insa nu mai ajunse niciodata acolo. A doua zi nu mai veni la "Aburii placerii", nu veni nici a treia zi, nu mai veni niciodata... imediat dupa disparitia Karlei, a disparut de la cazarma si capitanul de cavalerie Wolfram Urbanek, dar trupul sau sfasiat de o fiara a padurii, un lup probabil, a fost gasit dupa cateva zile sub dealul Solovanului, aproape de locul in care raul iza se varsa in Tisa. insa nimeni nicioadata nu a facut nicio legatura intre disparitia baiesitei Karla si moartea ofiterului austro-ungar. Andrzej se departa de fereastra si zabovi cu privirea pe copia dupa Anton van Dyck, ce reprezenta scena mortii reginei Cleopatra, pe care o pictase chiar el, agatata pe unul din peretii camerei in care era gazduit, alaturi de copia lui Samson si Dalila. ii placea foarte mult acest pictor flamand, discipol a lui Rubens, ajuns pictorul curtii regale engleze. Capul reginei cu ochii plecati, dar larg deschisi exprimau uimire si fascinatie in fata sarpelui cu colti albi si ochi maniosi, ales drept unealta de sinucidere pentru ca in momentul in care Cleoptra va slabi stransoarea, sarpele isi va infige coltii in sanul ei alb, otravind-o cu veninul sau. Parca vedea pentru prima oara ochii Cleopatrei si i se paru ca vede in ei o ezitare a acestui joc cu moartea. Deodata se simti cuprins de o teama neprecizata s-ar putea spune, lipsita de un anume chip, aproape anonima, aproape fascinanta... sau poate nu era nici un fel de teama. Poate era certitudinea ca Darka este doar cu sine, ca el niciodata nu va ajunge la ea. Nu, nu putea fi vorba despre nici un fel de teama, teama isi are sursa in viitor, iar el s-a eliberat de viitor. Andrzej nu era ortodox dupa ritul pravoslavnic, desi asa le-a spus prietenilor sai, doar ca sa nu fie nevoit sa-i insoteasca duminica la biserica catolica din localitate. Biserica era ultimul loc in care si-ar fi dorit sa intre, cu toate ca a intrat de cateva ori cu diferite ocazii in mai multe lacasuri de cult, dar nu s-a simtit in nici unul atat de inspaimantat ca in biserica catolica cu interioarele ei baroce. Simtea o neliniste neinteleasa la vederea statuilor de ipsos ale mantuitorului rastignit pe cruce, si a Fecioarei Maria, ii pareau prea omenesti aceste reprezentari in maniera naturalista, la fel il nelinisteau si procesiunile organizate cu ocazia sarbatorii Trupul Domnului si il revolta ritualul catolic de spovedire. Bineinteles ca nici nu se astepta sa-l linisteasca interiorul unei biserici, o icoana, un crucifix, o statuie, mirosul de tamaie sau glasul unui preot, atata timp cat el era ceea ce era. Desigur, ar fi putut sa renunte, ar fi putut redeveni muritor si atunci s-ar fi bucurat de dulcea liniste sufleteasca pe care-i ofera credinciosului, biserica, icoanele, rugaciunea... ar fi putut iubi cum iubesc toti muritorii de rand, privind cum persoana iubita isi pierde frumusetea, cum ii apar ridurile pe fata, cum ii cade parul, dintii, cum se garboveste si incepe sa-si taraie picioarele, cum devine o epava umana, un bulgare de pamant, un gunoi, cum de altfel ar fi ajuns si el. Era de ajuns sa se gandeasca la batranete ca sa nu-si mai doreasca nimic, in afara de ceea ce avea, - nemurirea. Batranetea i se parea groaznica, urata si cainoasa ca o gura mucegaita de rai. "Singurii batrani frumosi sunt taranii", gandea deseori Andrzej, aducandu-si aminte de bunicul sau Chirilo din Stary Sambor, de mainile lui zbarcite care, nu-si putea da seama de ce, miroseau vesnic a naftalina si gaz. Dar bunicul sau s-a dus dincolo si a fost ingropat alaturi de stramosii sai, iar lui, ori de cate ori mergea in Stary Sambor, i-a ramas doar poteca catre moara parasita in care locuia batranul cazac Havrelo, singurul care-i cunostea taina. Havrelo avea si un frate mai tanar, Marko, polcovnic de ulani, acesta pare-se stia sau banuia ceva, dar Andrzej nu ar fi putut jura ca aflase de la cazacul Havrelo. Cert este ca pe polcovnic il luase gura pe dinainte la un bal si desi nu l-a luat nimeni in serios, multi au inceput sa-l tachineze pe Andrzej. Prima a inceput Horpenka, fiica industriasului Klenov, ibovnica lui Marko care i-a spus razand ca s-ar lasa cu mare placere muscata de el intr-o noapte cu luna plina... Andrzej incerca din rasputeri sa rada, dar acest ras se prefacea in furie, pe care o stapanea cu greu. La inceput a vrut sa il pandeasca pe Marko si sa-l... dar pe urma a hotarat sa plece si spre deosebire de alti tineri care luau drumul vestului visand la Varsovia, Praga, Berlin si Paris, el a mers catre miazanoapte si a hotarat sa se opreasca aici in Maramarossziget unde s-a imprietenit la inceput cu poetul maghiar Varady, pe care multi dintre conationalii sai il considerau tradator de neam pentru ca acesta ar fi sustinut in 1893 un roman la functia de jurisconsult al comitatului si ar fi publicat in ziarul "Maramoros" o poezie in care il numea pe jurisconsultul comitatului Lator Sandor "curva politica", "bandit" si "cocota judetului". Pe urma s-a imprietenit cu pictorii Simon Hollosy care avea o scoala de pictura la Tecss si istvan Reti din Nagybanya de peste muntii Gutailui. Simon l-a luat intr-o zi la Ronaszek unde picta in biserca romano-catolica tabloul "Maria cu pruncul", aici pe una din terase l-a cunoscut pe studentul Alajos Zsigmond care l-a invitat la castel, unde Andrzej a ramas sa locuiasca, rasplatind ospitalitatea lui Antal Kurukz prin panzele sale in cea mai mare parte copii dupa lucrarile unor pictorii celebri. in realitate, pana la realizarea portretului frumoasei Darka, Andrzej nu gasea nici o bucurie in pictura, sentimente de neinteles il napadeau intotdeauna cand se aseza in fata sevaletului "Quid prodest?" - se intreba pregatind panzele. "Pentru cine toate astea?". Marturisindu-si nelinistea in fata profesorului Simon Hollosy, acesta i-a spus zambind cu tristete: - Dragul meu, Andrzej, tu esti un pictor receptiv si capabil, dar te temi ingrozitor sa devi artist. Nu ai voie sa uiti de pasiune, fara de care nu exista arta, trebuie sa-ti ascuti simturile, sa te inalti deasupra celor lumesti, undeva acolo la hotarul nebuniei, sa surprinzi esenta care determina opera, dupa care sa revii, sa-ti restabilesti echilibrul, pentru ca in arta nu exista liniste, iar a renunta la arta, care este sacra, pentru linistea obisnuita este faradelegea faradelegilor! Dar pentru Andrzej nu era nimic mai sacru decat acea obisnuita liniste si nimic nu-l obosea mai tare ca pictura, prin banalitatea ei. Simtea ca a reusit sa atinga cu o mare usurinta maiestria acestui mestesug in care gasea doar dezgust si melancolie. De abia dupa ce a vazut-o pe frumoasa Darka, cand s-a asezat in fata sevaletului pentru a-i picta portretul, a inteles ce inseamna pasiunea. Ce inseamna sa te inalti deasupra vietii, undeva acolo, la granita nebuniei si sa surprinzi esenta care determina opera... | index 'pageview'); 